OpenLLM-France/wikimedia huggingface dataset:
# Límit Cretaci-Paleogen

El límit Cretaci-Paleogen (K-Pg), anteriorment conegut com a límit Cretaci-Terciari (K-T), és una signatura geològica, generalment una banda prima de roca. K, la primera lletra de la paraula alemanya Kreide ('creta'), és l'abreviació tradicional per a referir-se al Cretaci, mentre que Pg ho és del Paleogen.
El límit K–Pg marca el final del Cretaci, l'últim període del Mesozoic, i l'inici del Paleogen, el primer període del Cenozoic. Se li sol atribuir una edat d'uns 66 milions d'anys (Ma), que la datació radiomètrica ha situat en 66,043 ± 0,011 Ma.
El límit s'associa amb l'extinció del Cretaci-Paleogen, una extinció massiva que provocà la desaparició de la majoria d'espècies del Mesozoic, incloent-hi tots els dinosaures tret dels ocells.
Hi ha una base de proves sòlida que indica que l'extinció coincidí amb l'impacte d'un gran meteorit que es creu el responsable de la formació del cràter de Chicxulub. Es creu que aquesta col·lisió fou el desencadenant de l'extinció. S'estan fent investigacions en el sentit d'explicar la composició del límit K-Pg (química i mineralògica) a diverses part del planeta amb models de simulació de l'impacte i posterior ejecció i dispersió de materials. Tot i així l'estudi del límit suggereix que simultàniament als canvis produïts pel meteorit n'hi ha que cal atribuir a la formació de la part ígnia de l'Altiplà del Dècan.

## Referències

* ↑ «International Chronostratigraphic Chart» (pdf) (en anglès). Comissió Internacional d'Estratigrafia, 2012. Arxivat de l'original el 17 juliol 2013. [Consulta: 18 desembre 2013].
* ↑ «Time Scales of Critical Events Around the Cretaceous-Paleogene Boundary» (en anglès). Science, 339, 2013, pàg. 684–7. Bibcode: 2013Sci...339..684R. DOI: 10.1126/science.1230492. PMID: 23393261.
* ↑ «Cover» (en anglès). Meteoritics & Planetary Science, 57, 12, 01-12-2022. DOI: 10.1111/maps.13691. ISSN: 1086-9379.
* ↑ Sial, Alcides Nobrega; Chen, Jiubin; Lacerda, Luis Drude; Frei, Robert; Higgins, John A.. Chemostratigraphy Across the Cretaceous‐Paleogene (K‐Pg) Boundary: Testing the Impact and Volcanism Hypotheses (en anglès). Wiley, 2018-11-30, p. 223–257. DOI 10.1002/9781119382508.ch12. ISBN 978-1-119-38248-5.
# Metro de Terrassa

Metro de Terrassa és la denominació del metro que presta servei a la trama urbana de Terrassa, operat per la Generalitat mitjançant la companyia ferroviària Ferrocarrils de la Generalitat de Catalunya (FGC). Seria més precís definir-lo com un complement de metro a la ja existent xarxa de trens de rodalies de FGC a la ciutat, situat a l'àrea metropolitana de Barcelona. Es tracta d'una prolongació de la línia S1 dels FGC, que fins a la inauguració del servei de metro el 2015 acabava a l'estació de Terrassa Rambla.
La línia de metro uneix l'estació de FGC ja existent de Terrassa Rambla amb la línia de ferrocarril de Renfe a la ciutat mitjançant un intercomunicador a l'estació del Nord, passant per una estació intermèdia vora el campus de Terrassa de la Universitat Politècnica de Catalunya. El final de la línia es troba al barri de Can Roca; precisament, la construcció del túnel de Can Roca va començar l'abril de 2007. A causa de la situació econòmica, el Govern va paralitzar el projecte el mes de gener del 2012.
Finalment, una nova negociació amb els bancs i les constructores va permetre a la Generalitat reactivar l'obra civil de l'ampliació dels FGC. La inauguració de la nova línia de metro va tenir lloc el 29 de juliol del 2015.

## Detalls

La Generalitat de Catalunya va declarar un pressupost de 178,8 milions d'euros per a la construcció del Metro de Terrassa, que es compon d'una addició a les estacions de tren de Terrassa pertanyents a la línia S1 de FGC. Les noves estacions són:
* Vallparadís Universitat
* Terrassa Estació del Nord
* Terrassa Nacions Unides
Formen part també de l'anomenat Metro de Terrassa les dues estacions preexistents de Terrassa Rambla i les Fonts.
La Generalitat també estima que hi viatgin 32.000 passatgers al dia; xifra que no inclou, però, el tren del servei de rodalies de Renfe que creua la ciutat. Entre FGC i Renfe, els pressupostos sumen 321 milions d'euros. Renfe construirà una altra estació a la ciutat: Terrassa Oest.

## Una xarxa més gran

Parts de la línia operades per FGC són ja coneguts sota el nom col·lectiu de Metro del Vallès, que inclou el servei de Terrassa i l'extensió de la S2, que es convertirà en el Metro de Sabadell, que ja està en construcció.

## Vegeu també

* Metro del Vallès
* Metro de Sabadell
* Metro de Barcelona

## Referències

* ↑ Serra, Joan «El Govern també paralitza el 'metro de Terrassa i Sabadell». Diari Ara [Barcelona], 26-01-2012, p.10. ISSN: 2014-010X.
* ↑ «Presentació del perllongament de la línia Barcelona-Vallès d'FGC a Terrassa». Ferrocarrils de la Generalitat de Catalunya. Arxivat de l'original el 2017-11-12. [Consulta: 13 agost 2015].
# Isaura Sanjuan Morigosa

Isaura Sanjuan Morigosa (Barcelona, 17 d'agost de 1983) és una jugadora d'escacs catalana. Formada al Club Escacs Ateneu Colón de Barcelona, fou campiona de Catalunya de 2005.
A la llista d'Elo de la FIDE del maig de 2016, hi tenia un Elo de 1942 punts, cosa que en feia la jugadora número 60 (en actiu) de l'estat espanyol. El seu màxim Elo va ser de 2066 punts, a la llista de juliol de 2002.

## Resultats destacats en competició

El 2005 fou campiona de Catalunya femení. El juny de 2005 guanyà el Torneig Sub2050 de Isla de Palma amb 7½ punts de 9, mig punt per davant dels segons classificats. El 2006 guanyà l'Obert Internacional d'Escacs Actius Vila del Poblenou en la categoria femenina.

## Referències

* ↑ «Isaura Sanjuán Morigosa | enciclopèdia.cat». [Consulta: 24 juny 2020].
* ↑ «Nota biogràfica de Isaura Sanjuan Morigosa» (en anglès). Chessgames.com. [Consulta: 11 maig 2016].
* ↑ «Fitxa de Isaura Sanjuan Morigosa» (en anglès). lloc web de la FIDE. [Consulta: 11 maig 2016].
* ↑ Posició al rànquing mundial i evolució Elo de Isaura Sanjuan Morigosa «benoni.de» (en alemany). [Consulta: 11 maig 2016].
* ↑ «Historial campiones de Catalunya». escacs.cat. [Consulta: 11 maig 2016].
* ↑ «I Festival Internacional "Isla de La Palma"». tabladeflandes.com. Arxivat de l'original el 10 de març 2016. [Consulta: 11 maig 2016].
* ↑ «biografia». enciclopedia.cat. [Consulta: 11 maig 2016].
# Holden Hernández Carmenates

Holden Hernández Carmenates (Güines, Cuba, 10 d'agost de 1984) és un jugador d'escacs cubà que té el títol de Gran Mestre Internacional. Des del 2013 va passar a representar internacionalment els Estats Units.
A la llista d'Elo de la FIDE de l'octubre de 2020, hi tenia un Elo de 2471 punts, cosa que en feia el jugador número 46 (en actiu) dels Estats Units. El seu màxim Elo va ser de 2590 punts, a la llista de gener del 2008.

## Resultats destacats en competició

El 2001 va empatar al primer lloc a l'Havana, juntament amb Yuniesky Quezada i Yuri González. El 2005, va guanyar el torneig de Marín i va guanyar el torneig Memorial Carlos Torre Repetto obert empatat amb Vladimir Petkov. El 2006, va guanyar el torneig de Ferrol i el d'Alcalá de Henares, empatat amb Frank de la Paz Perdomo i Julian Radulski. El 2007, va guanyar el torneig de Santiago de Cuba i el d'Alcalá de Henares. També el 2007 fou quart a Madrid (Torneig de Mestres de la Federació Madrilenya, el campió fou Renier Vázquez Igarza) El 2008, va guanyar el torneig Memorial Guillermo García González a Santa Clara, empatat amb Jesús Nogueiras Santiago. El mateix any va participar al Magistral d'escacs Ciutat de Barcelona, on hi fou vuitè (el campió fou Aleksei Dréiev). El 2015 compartí el primer lloc al Spring Break UTB amb 6 punts de 9, amb Guillermo Vázquez.

### Competicions per equips

Holden Hernández ha representat Cuba en dues Olimpíades d'escacs, els anys 2008 i 2010, i en un Campionat Panamericà d'escacs per equips el 2009, a Mendes, on hi va aconseguir la medalla d'argent per equips.

## Referències

* ↑ «Nota biogràfica». EcuRed. [Consulta: 10 setembre 2020].
* ↑ «Nota biogràfica de Holden Hernández Carmenates» (en anglès). Chessgames.com. [Consulta: 10 setembre 2020].
* ↑ «"Rànquing d'escaquistes per federació: Estats Units"» (en anglès). lloc web de la FIDE. [Consulta: 9 octubre 2020].
* ↑ «Torneo Maestros Federacion Madrileña». FIDE. [Consulta: 9 octubre 2020].
* ↑ «Torneig Casino de Barcelona 2008». chess-results.com. [Consulta: 10 setembre 2020].
* ↑ «2015 Spring Break UTB GM-norm International Chess Tournament». [Consulta: 10 agost 2015]. (anglès)
* ↑ «Participacions de Holden Hernández en Olimpíades». Olimpbase. [Consulta: 10 setembre 2020].
* ↑ «Dades de Holden Hernández al 8è Panamericà per equips». Olimpbase. [Consulta: 10 setembre 2020].
* ↑ «8è Campionat Panamericà, Mendes 2009». Olimpbase. [Consulta: 10 setembre 2020].
# Lelys Stanley Martínez Duany

Lelys Stanley Martínez Duany (Santiago de Cuba, 10 de juliol de 1985) és un jugador d'escacs cubà que va obtenir el títol de Gran Mestre el 2009.
A la llista d'Elo de la FIDE del setembre de 2020, hi tenia un Elo de 2524 punts, cosa que en feia el jugador número 7 (en actiu) de Cuba. El seu màxim Elo va ser de 2543 punts, a la llista del novembre de 2009 (posició 498 al rànquing mundial).

## Resultats destacats en competició

S'inicià en els escacs als vuit anys. El 2002 fou campió juvenil de Cuba. El 2008 fou subcampió de Cuba, perdent la final davant de Yuniesky Quezada.
El 2009 guanyà l'Obert La Pobla de Lillet amb 7½ punts de 9, els mateixos punts que Jaime Alexander Cuartas però amb millor desempat.
L'agost de 2010 fou campió a l'Obert Internacional de Figueres amb 7½ punts de 9, els mateixos punts que el GM Levan Aroshidze però amb millor desempat. El juliol de 2012 fou subcampió de l'Obert de Torredembarra amb 7½ punts de 9 (el campió fou Juan Carlos Obregon Rivero).

## Referències

* ↑ «Nota biogràfica de Lelys Stanley Martínez Duany» (en anglès). Chessgames.com. [Consulta: 8 març 2016].
* ↑ «"Rànquing d'escaquistes per federació: Cuba"» (en anglès). lloc web de la FIDE. [Consulta: 11 setembre 2020].
* ↑ Posició al rànquing mundial i evolució Elo de Lelys Stanley Martínez Duany «benoni.de» (en alemany). Arxivat de l'original el 2016-03-09. [Consulta: 8 març 2016].
* ↑ «Biografia Lelys Stanley Martínez». ecured.cu. [Consulta: 8 març 2016].
* ↑ «XIX La Pobla de Lillet». chess-result.com. [Consulta: 8 març 2016].
* ↑ «XI Obert Internacional d'Escacs de Figueres Miquel Mas». fide.com. [Consulta: 6 març 2016].
* ↑ «XIV Open Internacional Escacs Torredembarra». http://chess-results.com.+[Consulta: 5 juliol 2016].
# Aryam Abreu Delgado

Aryam Abreu Delgado (9 de juliol de 1978) és un jugador d'escacs cubà que va obtenir el títol de Gran Mestre el 2008.
Tot i que està inactiu des del juliol de 2018, a la llista d'Elo de la FIDE del setembre de 2020, hi tenia un Elo de 2434 punts, cosa que en feia el jugador número 34 de Cuba. El seu màxim Elo va ser de 2502 punts, a la llista del juliol de 2008.

## Resultats destacats en competició

El juliol de 2010 fou tercer a l'Obert de Sant Martí (el campió fou José González García).
El juliol de 2011 fou tercer a l'Obert de Torredembarra empatat amb 7 punts amb el segon classificat Jorge A. González Rodríguez (el campió fou Artur Kogan). L'agost del 2011 fou campió del Torneig Internacional Ciutat de Medina de Pomar.
El desembre de 2012 fou campió del Memorial Carlos Torre.

## Referències

* ↑ «Nota biogràfica de Aryam Abreu Delgado» (en anglès). Chessgames.com. [Consulta: 5 juliol 2016].
* ↑ «"Rànquing d'escaquistes per federació: Cuba"» (en anglès). lloc web de la FIDE. [Consulta: 11 setembre 2020].
* ↑ Posició al rànquing mundial i evolució Elo de Aryam Abreu Delgado «benoni.de» (en alemany). Arxivat de l'original el 2016-08-18. [Consulta: 5 juliol 2016].
* ↑ «XII Obert». Butlletí d'Escacs de FCE, 144, 11-2010, pàg. 45 [Consulta: 27 juliol 2015].
* ↑ «XIII Open Internacional Escacs Torredembarra». http://chess-results.com.+[Consulta: 5 juliol 2016].
* ↑ «El gran maestro cubano Aryam Abreu se hace con el triunfo en el Torneo Internacional de Medina». elcorreodeburgos.com. [Consulta: 5 juliol 2016].
* ↑ «Aryam Abreu se corona en torneo Carlos Torre Repetto de ajedrez». http://yucatanahora.com.+[Consulta: 5 juliol 2016].
# Ruslan Pogorièlov

Ruslan Volodímirovitx Pogorièlov (transcripció internacional: Pogorelov; en ucraïnès: Русла́н Володи́мирович Погорє́лов; nascut el 7 de juny de 1959) és un jugador d'escacs ucraïnès que té el títol de Gran Mestre des del 1998.
A la llista d'Elo de la FIDE del desembre de 2021, hi tenia un Elo de 2345 punts, cosa que en feia el jugador número 123 (en actiu) d'Ucraïna. El seu màxim Elo va ser de 2517 punts, a la llista del gener de 2016.

## Resultats destacats en competició

El 2002 fou campió de l'Obert de La Pobla de Lillet amb 7½ punts de 9, un punt per davant dels immediats perseguidors.
El juliol de 2016 fou tercer de l'Obert de Torredembarra amb 7 punts de 9 (el campió fou Jorge A. González Rodríguez).

## Referències

* ↑ «Nota biogràfica de Ruslan Pogorièlov» (en anglès). Chessgames.com. [Consulta: 17 juliol 2016].
* ↑ «"Rànquing d'escaquistes per federació: Ucraïna"» (en anglès). lloc web de la FIDE. [Consulta: 27 desembre 2021].
* ↑ Posició al rànquing mundial i evolució Elo de Ruslan Pogorièlov «benoni.de» (en alemany). Arxivat de l'original el 2016-08-18. [Consulta: 17 juliol 2016].
* ↑ «Resum resultats XII Obert». ajedreznd.com. [Consulta: 17 juliol 2016].
* ↑ «El Mi colombià Jorge González imposa la seva veterania i guanya el seu quart Open Internacional d'Escacs de Torredembarra». http://escacs.cat.+[Consulta: 11 juliol 2016].
# Mikhaïl Krilov

Mikhaïl Olégovitx Krilov (en rus: Михаи́л Оле́гович Крыло́в; nascut el 14 de juny de 1987) és un jugador d'escacs rus que té el títol de Gran Mestre des del 2012.
Tot i que roman inactiu des de novembre de 20191, a la llista d'Elo de la FIDE del desembre de 2021, hi tenia un Elo de 2479 punts, cosa que en feia el jugador número 194 de Rússia. El seu màxim Elo va ser de 2530 punts, a la llista de març de 2010.

## Resultats destacats en competició

El juliol de 2016 fou tercer a l'Obert de Platja d'Aro amb 6½ punts de 9, empatat amb el segon classificat Jordi Fluvià (el campió fou Mikhail Mozharov).

## Referències

* ↑ «Nota biogràfica de Mikhaïl Krilov» (en anglès). Chessgames.com. [Consulta: 4 juliol 2016].
* ↑ «"Rànquing d'escaquistes per federació: Rússia"» (en anglès). lloc web de la FIDE. [Consulta: 27 desembre 2021].
* ↑ Posició al rànquing mundial i evolució Elo de Mikhaïl Krilov «benoni.de» (en alemany). Arxivat de l'original el 18 d'agost 2016. [Consulta: 4 juliol 2016].
* ↑ «IV Festival Internacional d'Escacs "Vila de Platja d'Aro"». http://chess-results.com.+[Consulta: 4 juliol 2016].
# Frank de la Paz Perdomo

Frank de la Paz Perdomo (Santa Clara, Cuba, 24 de maig de 1975) és un jugador d'escacs cubà que té el títol de Gran Mestre Internacional des de 2004.

## Resultats destacats en competició

Va participar representant a Cuba en una Olimpíada d'escacs el 1998 a Elistà.
El 2001, va guanyar el torneig de Madrid, empatat amb Irisberto Herrera i Radek Kalod. El 2002 fou segon al Obert Internacional d'Escacs Ciutat de Montcada (el campió fou Víktor Moskalenko). El 2003, va guanyar la XIIIa edició de l'Obert Internacional d'Escacs de La Pobla de Lillet.
El 2004, va guanyar l'Obert Internacional d'Escacs de Barberà del Vallès, empatat amb Yuri González Vidal i Ewgeni Janew, i el de Santa Clara, Memorial Guillermo García González Premier B. El 2006, va guanyar el torneig d'Alcalá de Henares, empatat amb Holden Hernández Carmenates i Julian Radulski.
El 2009, va guanyar el torneig Campionat Nacional d'Escacs Valladolid, realitzat al port de Mazatlán.

## Referències

* ↑ «Nota biogràfica de Frank de la Paz Perdomo» (en anglès). Chessgames.com. [Consulta: 11 setembre 2020].
* ↑ «Nota biogràfica de Frank de la Paz Perdomo». cubajedrez. [Consulta: 11 setembre 2020].
* ↑ «Participacions en olimpíades d'escacs de Frank de la Paz». Olimpbase. [Consulta: 11 setembre 2020].
* ↑ «Resum resultats XIII Obert». ajedreznd.com. [Consulta: 11 setembre 2020].
* ↑ «Classificació edició 2004». [Consulta: 11 setembre 2020].
* ↑ Campeonato Nacional de Ajedrez Valladolid 2009
# Batuhan Daştan

Batuhan Daştan (7 d'agost de 1997) és un escaquista turc que té el títol de Gran Mestre Internacional. L'any 2016, quan tenia 19 anys, va esdevenir el desè turc en rebre el títol de Gran Mestre. És estudiant de medicina i el segon Gran Mestre turc més jove després de Vahap Şanal, que va aconseguir aquest tìtol als 18 anys.
A la llista d'Elo de la FIDE de desembre de 2021, hi tenia un Elo de 2553 punts, cosa que en feia el jugador número 5 (en actiu) de Turquia. El seu màxim Elo va ser de 2582 punts, a la llista de l'agost de 2019.

## Referències

* ↑ https://chess-db.com/public/pinfo.jsp?id=6300014&lan=7%5BEnllaç+no+actiu%5D
* ↑ http://www.fanatik.com.tr/2016/09/02/turk-satrancinin-yeni-buyukusta-si-batuhan-dastan-1250867
* ↑ http://www.tsf.org.tr/guncel-haberler/10218-onuncu-buyukustamiz-batuhan-dastan
* ↑ http://www.haberler.com/batuhan-turk-satranc-tarihine-gecti-8749070-haberi/
* ↑ «Rànquing d'escaquistes per federació: Turquia» (en anglès). lloc web de la FIDE. [Consulta: 7 desembre 2021].
* ↑ Evolució Elo d'Emre Can «FIDE» (en anglès). [Consulta: 7 desembre 2021].
# Liudmila Saunina

Liudmila Nikolàievna Saunina (en rus: Людмила Фёдоровна Саунина; Iekaterinburg, 9 de juliol de 1952) és una jugadora d'escacs russa, que va jugar sota bandera soviètica.

## Biografia i carrera

Saunina va guanyar el Campionat de la República Soviètica de Rússia els anys 1972, 1979, 1985 i 1986.
Va ser la setena jugadora del món el juliol de 1972. Va rebre el títol de Mestre Internacional Femení el 1973. El 1976 es proclamà campiona femenina de Moldàvia.
Saunina ha guanyat el campionat del món sènior femení (en categoria de més de 50 anys) dues vegades (el 2005 i el 2006.) Després de la seva victòria el 2005, se li va concedir el títol de Gran Mestre Femení.
També va guanyar el Campionat d'Europa Sènior femení el 2009.

## Notes i referències

* ↑ «Nota biogràfica de Liudmila Saunina» (en anglès). Chessgames.com. [Consulta: 26 desembre 2021].
* ↑ FIDE Rating List : juliol 1972 Women's rating list a olimpbase.org.
* ↑ «15th World Senior Chess Championship 2005» (en anglès). Chess-Results.com, 10-09-2005. [Consulta: 26 desembre 2021].
* ↑ Viktor Korchnoi wins World Senior Championship, Chessbase, 23 de setembre de 2006 (en anglès). Consultat el dia 26 de desembre de 2021 (anglès)
* ↑ Liudmila Saunina al web de la FIDE (en anglès).
# Fórmula 3000

La Fórmula 3000 Internacional, coneguda anteriorment com a Fórmula 3000 Europea o Fórmula 3000 Intercontinental, era una competició d'automobilisme disputada gairebé totalment a Europa entre els anys 1985 i 2004. Va ser la segona categoria més important de monoplaces organitzada per la Federació Internacional de l'Automòbil, després de Fórmula 1 (de la qual solia ser telonera). Va substituir l'antiga Fórmula 2 Europea i es va reemplaçar el 2005 per GP2 Series.

## Referències

* ↑ Higham, Peter. The Guinness Guide to International Motor Racing: A Complete Reference from Formula One to Touring Cars. London: Guinness Publishing, 1995, p. 234.
* ↑ Kenny, John. The Dirty Dozen: Ireland's Motor-Sport Legends. Dublin: O'Brien, 2007, p. 99.
# Nikoletta Lakos

Nikoletta Lakos (Budapest, Hongria, 14 de desembre de 1978) és una jugadora d'escacs hongaresa, que té el títol de Gran Mestra Femenina. Ha estat tres vegades guanyadora del campionat d'escacs hongarès, després d'haver guanyat el títol els anys 1997, 2002 i 2005.

## Referències

* ↑ «Lakos Nikoletta harmadszor lett sakkbajnok» (en hungarian). Origo.hu, 20-05-2005. [Consulta: 7 octubre 2011].
# André Lombard

André Lombard (nascut el 19 de setembre de 1950) és un jugador d'escacs suís nascut a Berna. Lombard va guanyar el campionat suís d'escacs cinc cops, els anys 1969, 1970, 1973, 1974 i 1977. També va jugar a l'equip suís a les cinc Olimpíades d'escacs de 1970 a 1978. Lombard va rebre el títol de Mestre Internacional el 1976.

## Referències

* 1 2 3 Whyld, Ken (1986), Chess: The Records, Guinness Books, p. 150, ISBN 0-85112-455-0
* ↑ Lombard, Andre Record at the Men's Olympiad, OlimpBase.org, <http://www.olimpbase.org/players/b5lvbf5e.html>
# Rolands Bērziņš

Rolands Bērziņš (també citat com a Roland Berzinsh; Riga, 14 de gener de 1975), és un jugador d'escacs letó que té el títol de Mestre Internacional des de 1993. Es va graduar en psicologia per la Universitat de Letònia.
A la llista d'Elo de la FIDE del desembre de 2021, hi tenia un Elo de 2377 punts, cosa que en feia el jugador número 13 (en actiu) de Letònia. El seu màxim Elo va ser de 2478 punts, a la llista de juliol de 2001 (posició 758 al rànquing mundial).

## Resultats destacats en competició

Bērziņš ha estat subcampió de Letònia el 2003 (el campió fou Ievgueni Svéixnikov) i tercer el 2002 (el guanyador fou Ilmārs Starostīts). En torneigs internacionals, els seus millors resultats han estat un 1r lloc a Prievidza (Eslovàquia) el 1998, 1r a Berna (Suïssa) el 1999, 2n a Tampere (Finlàndia) el 1999, 2n a Hamburg (Alemanya) el 2000, i 1r a Norderstedt (Alemanya) el 2000. El 2002 guanyà la III edició de l'Obert Internacional d'Escacs de Figueres Miquel Mas.
El desembre de 2015 a Panevėžys fou campió de l'Obert de Lituània d'escacs ràpids amb 9 punts d'11, mig punt per davant de Kirill Stupak, Vidmantas Mališauskas, Tigran L. Petrosyan, Matiss Mustaps i Aloyzas Kveinys.

### Participació en competicions per equips

Rolands Bērziņš ha jugat representant Letònia al Campionat d'Europa d'escacs per equips:
* El 1992, al tauler suplent a Debrecen (+1, =5, -1);
Bērziņš també ha representat Letònia a les olimpíades d'escacs:
* El 2002, al primer tauler suplent a la 35a Olimpíada a Bled (+2, =3, -5).

## Partides notables

* Roland Berzinsh vs Josef Pribyl Czech Extra League 2000-1 2001 Trencant una posició tancada amb un sacrifici.
* Roland Berzinsh vs Viesturs Meijers Latvia 1995 Interessant miniatura.
* Eduard Meduna vs Roland Berzinsh Czech Extra League 2000-1 2001 Final amb ofegat.

## Referències

* ↑ «Nota biogràfica de Rolands Bērziņš» (en anglès). Chessgames.com. [Consulta: 12 abril 2015].
* ↑ «"Rànquing d'escaquistes per federació: Letònia"» (en anglès). lloc web de la FIDE. [Consulta: 28 desembre 2021].
* ↑ Posició al rànquing mundial i evolució Elo de Rolands Bērziņš «benoni.de» (en alemany). Arxivat de l'original el 2015-04-12. [Consulta: 12 abril 2015].
* ↑ «SVK-ch 1998 - 365Chess.com Tournaments». 365chess.com. [Consulta: 24 desembre 2011].
* ↑ «Bern Ambassador op 1999 - 365Chess.com Tournaments». 365chess.com. [Consulta: 24 desembre 2011].
* ↑ «Tampere op 1999 - 365Chess.com Tournaments». 365chess.com. [Consulta: 24 desembre 2011].
* ↑ «Hamburg IM 2000 - 365Chess.com Tournaments». 365chess.com. [Consulta: 24 desembre 2011].
* ↑ «Norderstedt op2 2000 - 365Chess.com Tournaments». 365chess.com. [Consulta: 24 desembre 2011].
* ↑ Butlletí d'escacs de la FCE, núm.111, pàg.25
* ↑ «IM Roland Berzinsh wins Lithuanan Open Rapid Championship 2015». chessdom.com. [Consulta: 13 desembre 2015].
* ↑ Wojciech Bartelski. «European Men's Team Chess Championship :: Rolands Bērziņš». OlimpBase. [Consulta: 24 desembre 2011].
* ↑ Wojciech Bartelski. «Men's Chess Olympiads :: Rolands Bērziņš». OlimpBase. [Consulta: 24 desembre 2011].

## Enllaços externs

* Rolands Bērziņš - Fitxa a chesstempo.com.